સામગ્રી: એવું દેખાઈ રહ્યું છે કે પાર્ટી ફરી એક વાર સોનિયા ગાંધી કે રાહુલ ગાંધીના નામ પર આવીને રોકાઈ શકે છે.

કૉંગ્રેસનાં કાર્યકારી અધ્યક્ષના રૂપમાં સોનિયા ગાંધીના કાર્યકાળનું એક વર્ષ પૂરું થઈ ગયું છે અને પાર્ટીમાં પૂર્ણકાલીન અધ્યક્ષની માગ તેજ થઈ ગઈ છે.

એવામાં હાલમાં પાર્ટીના 23 વરિષ્ઠ નેતાઓએ પાર્ટીનાં વડાં સોનિયા ગાંધીને પત્ર લખીને પાર્ટીમાં ટોચથી લઈને નીચે સુધી ફેરફાર કરવાની વાત કરી હતી.

આ દરમિયાન સોમવારે થનારી બેઠક પહેલાં રવિવારે મીડિયામાં એ સમાચાર આવવા લાગ્યા કે સોનિયા ગાંધી કૉંગ્રેસ પાર્ટીના અધ્યક્ષપદેથી રાજીનામું આપી શકે છે.

જોકે કૉંગ્રેસના પ્રવક્તા રણદીપ સુરજેવાલાએ મોડી સાંજે આ વાતનું ખંડન કરતાં કહ્યું કે સોનિયા ગાંધીના રાજીનામાના સમાચાર ખોટા છે.

રવિવારે સોશિયલ મીડિયામાં કૉંગ્રેસના ઘણા નેતાઓએ સોનિયા ગાંધીને વિનંતી કરી કે તેઓ પાર્ટીનાં અધ્યક્ષ રહે, તો ઘણાએ કહ્યું કે આ પદ માટે જો રાહુલ ગાંધીનું નામ આગળ કરવામાં આવે તો તેઓ તેમના નામનું પણ સમર્થન કરે છે.

રાજસ્થાનના મુખ્ય મંત્રી અને કૉંગ્રેસના વરિષ્ઠ નેતા અશોક ગેહલોતે ટ્વીટ કર્યું કે "જો પાર્ટીના 23 નેતાઓએ કાર્યકારી અધ્યક્ષને પત્ર લખ્યાની વાત સાચી હોય તો આ અવિશ્વસનીય છે. આ દુર્ભાગ્યપૂર્ણ છે અને તેના માટે મીડિયા પાસે જવાની કોઈ જરૂર નહોતી."

તેઓએ પોતાના સત્તાવાર ટ્વિટર હેન્ડલ પર લખ્યું, "એક એવા સમયે જ્યારે આપણું લોકતંત્ર મુશ્કેલ સમયમાંથી પસાર થઈ રહ્યું છે, સોનિયા ગાંધીએ પાર્ટીની કમાન સંભાળી રાખવી જોઈએ. પરંતુ જો તેઓ કોઈ કારણસર પાર્ટીનું નેતૃત્વ કરવા નથી માગતા તો કમાન રાહુલ ગાંધીને સોંપવી જોઈએ."

પશ્ચિમ બંગાળના કૉંગ્રેસ ધારાસભ્ય બી. મણિકરામ ટાગોરે પત્ર લખીને સોનિયા ગાંધીને કહ્યું, "તેમના નેતૃત્વ પર પાર્ટીનો પૂરો વિશ્વાસ છે અને તેમના અને રાહુલ ગાંધીના હાથમાં પાર્ટી સુરક્ષિત રહેશે."

તો કર્ણાટક કૉંગ્રેસના પ્રમુખ ડીકે શિવકુમારે કહ્યું કે "કર્ણાટક કૉંગ્રેસ ગાંધી પરિવાર અને સોનિયા ગાંધીના નેતૃત્વની સાથે છે."

તેમણે કહ્યું, સોનિયા ગાંધીએ મુશ્કેલ સમયમાં પાર્ટીનું નેતૃત્વ કર્યું છે અને પાર્ટીને બચાવી છે."

તો આસામ પ્રદેશ કૉંગ્રેસના અધ્યક્ષ રિપુન બોરા, મહારાષ્ટ્ર પ્રદેશ કૉંગ્રેસ અધ્યક્ષ બાબાસાહેબ થોરાટ અને પંજાબના મુખ્ય મંત્રી અને કૉંગ્રેસ નેતા અમરિન્દર સિંહે રાહુલ ગાંધીને નેતૃત્વની કમાન સોંપવાનું સમર્થન કર્યું છે.

રિપુન બોરાએ એક પત્રમાં લખ્યું, "પાર્ટીનું સુકાન રાહુલ...\nઅગાઉની સામગ્રીનો સારાંશ નીચે મુજબ કરી શકાય છે:
કૉગ્રેસ પાર્ટીનું નેતૃત્વ ગાંધી પરિવારના કોઈ સભ્ય કરે કે પછી પરિવારની બહારના કોઈ નેતા, સોમવારે થનારી કૉંગ્રેસની કાર્યસમિતિની બેઠક પહેલાં સોશિયલ મીડિયામાં આ ચર્ચા છેડાઈ છે.